Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1995. évi LXVI. törvény képezi.
Paragraph Index: 678

3. A küldemények átvétele, bontása, továbbítása 3.1. Az FB-hez a küldemény érkezhet posta vagy hivatali kézbesítés, futárszolgálat, telefax és számítógépes adathordozó útján. 3.2. Az FB-hez érkezett küldemény átvételére jogosult: — FBT kijelölt alkalmazottja, — a címzett vagy az általa felhatalmazott személy. 3.3. A küldeményt átvevő köteles ellenőrizni: — a címzés alapján a küldemény átvételére való jogosultságát, — a kézbesítőokmányon és a küldeményen az iktatószám azonosságát, — az iratot tartalmazó boríték, illetve egyéb csomagolás sértetlenségét, — ha a küldemény nem borítékban érkezett, az iraton feltüntetett mellékletek, illetve lapok számát. 3.4. Az átvevő a kézbesítőokmányon (könyvben) olvasható aláírásával és az átvétel idejének pontos feltüntetésével, a kézbesítő kérésére hivatali bélyegző lenyomatával az átvételt elismeri. 3.5. A „sürgős” és az „azonnal továbbítandó” jelzésű küldemények átvételét óra, perc pontossággal kell megjelölni, azokat a címzettnek soron kívül bemutatni, illetve átadni. 3.6. Ha a küldemény sérült, annak tényét az átvételi okmányon rögzíteni kell, és ellenőrizni kell a küldemény tartalmának meglétét. Irathiány esetén jegyzőkönyvet kell felvenni. 3.7. A küldemények felbontására az FB elnöke, FBT vezetője vagy az ezzel megbízott alkalmazottja jogosult. 3.8. Felbontás nélkül kell a címzetthez továbbítani: — azon küldeményeket, melyek bontásának jogát a vezető fenntartotta, — névre szóló küldeményeket. 3.9. A vezető és a névre szóló küldemény címzettje az általa felbontott hivatalos küldeményt köteles iktatásra átadni. 3.10. Az FB-hez beérkezett küldeményeket iktató bélyegzőlenyomattal és a felbontást végző dolgozó kézjegyével el kell látni. 3.11. Az iktató bélyegzőlenyomatának tartalmaznia kell: Egészségbiztosítási Önkormányzat Felügyelő Bizottsága 3.12. A borítékot az irathoz kell csatolni. A borítékról a bélyeget eltávolítani nem lehet. 3.13. Ha a küldemény panaszt vagy közérdekű bejelentést tartalmaz, annak nyilvántartása a „panaszügyek és bejelentések”-re vonatkozó eljárási rend szerint történik.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes